**محمد ماجد حسین** (پیدائش 9 اپریل 1980ء) ایک ہندوستانی سیاست دان ہیں جو نامپلی اسمبلی حلقہ کی نمائندگی کرنے والے تلنگانہ قانون ساز اسمبلی کے رکن اور گریٹر حیدرآباد میونسپل کارپوریشن کے مہدی پٹنم وارڈ کے کارپوریٹر ہیں ۔  وہ حیدرآباد کے سابق میئر تھے۔ اور ان کا تعلق آل انڈیا مجلس اتحاد المسلمین پارٹی سے ہے۔

ابتدائی زندگی اور خاندان
------------------------

ماجد حسین کی اسکولنگ سینٹ تھریسا اسکول، ہمایوں نگر اور انٹرمیڈیٹ سلطان العلوم کالج، بنجارہ ہلز سے ہوئی۔ انھوں نے انور العلوم کالج، ملے پلی سے بیچلر آف کمپیوٹر ایپلی کیشنز میں گریجویشن کیا۔ حسین نے ابتدا میں ایچ ایس بی سی کے ساتھ مائیگریشن اور کریڈٹ کارڈ ڈویژن میں ایگزیکٹو کے طور پر کام کیا۔ 5 سال کام کرنے کے بعد وہ نوکری چھوڑ کر سیاست میں آ گئے۔ماجد کے والد اور والدہ دونوں ریٹائرڈ گزیٹیڈ افسر ہیں۔ ان کے والد، ایم ایچ مقصود ایک ریٹائرڈ فزیکل ڈائریکٹر ہیں اور ہینڈ بال کی اے پی سلیکشن کمیٹی کے چیئرمین تھے، جب کہ ان کی والدہ قیصر جہاں، گورنمنٹ گرلز ہائی اسکول، فرسٹ لانسر کی ہیڈ مسٹریس تھیں۔ ماجد کے بھائی محمد شاکر حسین جو ایک سافٹ ویئر پروفیشنل ہیں، امریکہ میں مقیم ہیں۔ حسین شادی شدہ ہیں اور کم از کم 7 بچے ہیں۔

سیاسی کیریئر
------------

 حسین ایک سیاسی جلسے میں۔
ماجد حسین 2009ء کے جی ایچ ایم سی میونسپل انتخابات میں احمد نگر ڈویژن کے کارپوریٹر بنے۔ 4 جنوری 2012ء کو، ماجد کی بطور جی ایچ ایم سی میئر امیدواری کی تجویز اے آئی ایم آئی ایم کے دودھ بوولی کارپوریٹر ایم اے غفار نے پیش کی تھی اور سابق میئر بندہ کارتیکا ریڈی نے اس کی حمایت کی تھی۔ 15 منٹ کے وقفے میں انتخابی عمل مکمل ہوا اور 31 سالہ حسین کو جی ایچ ایم سی کا نیا میئر قرار دیا گیا۔  12 سال کے وقفے کے بعد ایم آئی ایم شہر میں اپنا میئر بنانے میں کامیاب ہوئی تھی اور حسین شہر کے سب سے کم عمر میئر تھے۔ 
7 مارچ 2014ء کو اپنی پارٹی کی ہدایات کا حوالہ دیتے ہوئے حسین نے اپنا استعفیٰ پیش کر دیا تھا۔ اس اقدام کو کانگریس کے ساتھ سیٹوں کی تقسیم کے معاہدے کے احترام کے طور پر پیش کیا گیا تھا لیکن یہ بڑے پیمانے پر قیاس آرائی کی جا رہی تھی کہ حسین کو شہر کے کسی ایک اسمبلی حلقے سے الیکشن لڑنے کے لیے تیار کیا جا رہا ہے۔ میئر ماجد حسین کا استعفیٰ جی ایچ ایم سی کی جنرل کونسل نے مسترد کر دیا۔  ماجد حسین نے 2016ء کے جی ایچ ایم سی میونسپل انتخابات میں مہدی پٹنم ڈویژن کے کارپوریٹر کی حیثیت سے کامیابی حاصل کی تھی۔ 2018 کے تلنگانہ اسمبلی انتخابات کے دوران ماجد حسین کو نامپلی حلقہ کا الیکشن انچارج بنایا گیا تھا جس میں اے آئی ایم آئی ایم نے سیٹ جیتی تھی۔ 2020ء بہار کے عام انتخابات میں ماجد حسین کو دوبارہ انتخابی انچارج بنایا گیا جہاں اے آئی ایم آئی ایم نے 5 سیٹیں جیتیں۔  حسین ایک بار پھر 2020ء کے جی ایچ ایم سی میونسپل انتخابات میں مہدی پٹنم کے کارپوریٹر کے طور پر منتخب ہوئے۔  حسین کو 2023 ءکے تلنگانہ قانون ساز اسمبلی کے انتخاب میں نامپلی حلقہ سے اے آئی ایم آئی ایم امیدوار کے طور پر اعلان کیا گیا تھا ۔ ماجد حسین نے کانگریس کے امیدوار محمد فیروز خان کو شکست دے کر کامیابی حاصل کی اور موجودہ جعفر حسین کی جگہ لے لی جو اس کی بجائے یاخوت پورہ حلقہ کے ایم ایل اے بنے۔

بیرونی روابط
------------

* جی ایچ ایم سی سائٹ آرکائیو شدہ (Date missing) بذریعہ ghmc.gov.in (Error: unknown archive URL)
* اے آئی ایم آئی ایم میں محمد ماجد حسین

حوالہ جات
---------

1. 1 2  Telangana Gazette Telangana State Election Commission۔ "Election Results of all the Wards of GHMC" (PDF)۔ 01 مارچ 2021 میں اصل (PDF) سے آرکائیو شدہ۔ اخذ شدہ بتاریخ 18 جنوری 2024  الوسيط `|url-status=` تم تجاهله (معاونت)
2. ↑  "New mayor for Hyderabad, IBN Live News"۔ Ibnlive.in.com۔ 3 January 2012۔ 12 جنوری 2012 میں اصل سے آرکائیو شدہ۔ اخذ شدہ بتاریخ 24 فروری 2013  الوسيط `|url-status=` تم تجاهله (معاونت)
3. ↑  "First time corporator Majid is city mayor"۔ The Times of India۔ اخذ شدہ بتاریخ 04 جنوری 2012
4. ↑  "MIM's Hussain elected Mayor of Hyderabad"۔ news18.com۔ اخذ شدہ بتاریخ 04 جنوری 2012
5. ↑  "Hussain becomes youngest mayor of Hyderabad"۔ gulfnews.com۔ اخذ شدہ بتاریخ 05 جنوری 2012
6. ↑  "Mayor's resignation rejected"۔ The Hindu۔ اخذ شدہ بتاریخ 23 مارچ 2014
7. ↑  "TRS scores landslide win in Hyderabad polls, TDP-BJP washed out"۔ newsx.com۔ 26 اپریل 2019 میں اصل سے آرکائیو شدہ۔ اخذ شدہ بتاریخ 05 فروری 2016  الوسيط `|url-status=` تم تجاهله (معاونت)
8. ↑  "AIMIM Bags 5 Seats in Bihar: 'Win for Seemanchal,' Says Owaisi"۔ The Quint۔ اخذ شدہ بتاریخ 11 نومبر 2020
9. ↑  Syed Mohammed (2023-11-03)۔ "AIMIM to contest in nine constituencies in Hyderabad"۔ The Hindu (بزبان انگریزی)۔ ISSN 0971-751X۔ اخذ شدہ بتاریخ 14 نومبر 2023
10. ↑  "Election Commission of India"۔ results.eci.gov.in۔ اخذ شدہ بتاریخ 04 دسمبر 2023